laion/Wikipedia-Exotic huggingface dataset:
יחסי בורקינה פאסו – ספרד

יחסי בורקינה פאסו–ספרד הם היחסים הדיפלומטיים הרשמיים שבין בורקינה פאסו לבין ממלכת ספרד. היחסים הדיפלומטיים הרשמיים שבין בורקינה פאסו לבין ממלכת ספרד כוננו ב-27 בנובמבר 1964. בורקינה פאסו לא משתפת פעולה עם ספרד באופן מסורתי ואף אין עזרה הומניטרית ספרדית ישירה מספרד לבורקינה פאסו אלא רק דרך הקרן האירופית לפיתוח. זאת אף על פי שבורקינה פאסו היא מדינה אפריקאית מתפתחת. ספרד אינה מיוצגת בבורקינה פאסו בדרג השגרירות. ספרד מיוצגת בבורקינה פאסו בדרג הקונסולרי באמצעות קונסוליה רשמית שהיא מחזיקה בואגאדוגו, בירת המדינה. ספרד האמינה את שגרירותה שבאביג'אן שבחוף השנהב, על בורקינה פאסו הסמוכה. בורקינה פאסו אינה מיוצגת בספרד בדרג השגרירות. בורקינה פאסו מיוצגת בספרד בדרג הקונסולרי באמצעות ארבע קונסוליות שהיא מחזיקה במדריד (בירת המדינה), אלמריה, ברצלונה, וקאסטיון דה לה פלאנה. בורקינה פאסו האמינה את שגרירותה שבפריז, בירת צרפת, על ספרד הסמוכה. Ficha de Burkina Faso, אתר משרד החוץ של ספרד VICE CONSULATE OF SPAIN IN OUAGADOUGOU, BURKINA FASO CONSULATE OF BURKINA FASO IN MADRID, SPAIN CONSULATE OF BURKINA FASO IN ALMERIA, SPAIN CONSULATE OF BURKINA FASO IN BARCELONA, SPAIN CONSULATE OF BURKINA FASO IN CASTELLÓN DE LA PLANA, SPAIN
Les chemins de ma maison

Les chemins de ma maison (באנגלית: The Paths of My House, ובעברית: השבילים של הבית שלי) הוא אלבום האולפן הרביעי של הזמרת הקנדית סלין דיון. האלבום יצא לאור ב-7 בספטמבר 1983, על ידי חברת התקליטים Saisons. עם יציאתו נכנס האלבום אל המקום הראשון במצעד האלבום של קוויבק. האלבום הופק על ידי רנה אנג'ליל, אדי מרנאיי ורודי פסקה. השיר "Mon ami m'a quittée", שיצא כסינגל הראשון מתוך האלבום, זכה להצלחה חסרת תקדים בקוויבק, כאשר כבש את פסגת המצעד הרשמי של המקום למשך תשעה שבועות. בקנדה זכה האלבום להצלחה רבה כאשר נמכר שם בלמעלה מ-100,000 עותקים, דבר אשר הקנה לו את תואר אלבום זהב. מידע על האלבום Les chemins de ma maison באתר MusicBrainz האלבום Les chemins de ma maison באתר Discogs Céline Dion - Les Chemins De Ma Maison, Discogs (באנגלית) Palmarès reconstitués de la chanson au Québec | BAnQ, www.banq.qc.ca Gold/Platinum, Music Canada (באנגלית) (ארכיון) Gold/Platinum, Music Canada (באנגלית) (ארכיון) Georges-Hébert Germain, Céline: The Authorized Biography of Céline Dion, Dundurn, 1998-09. (באנגלית)
Du soleil au cœur

Du soleil au cœur (באנגלית: Sunshine in the Heart, ובעברית: שמש בתוך הלב) הוא אלבום האוסף הראשון של הזמרת הקנדית סלין דיון. אלבום האוסף יצא לאור ב-20 בספטמבר 1983, על ידי חברת התקליטים Pathé-Marconi. עטיפת האלבום נלקחה מהעטיפה המקורית של האלבום Les chemins de ma maison, אשר יצא באותה השנה גם כן. האלבום הופק על ידי רנה אנג'ליל, אדי מרנאיי ורודי פסקה. בשנת 2002, יצא אלבום האוסף מחדש על גבי תקליטור בצרפת. שש שנים לאחר מכן, הוציאה דיון בפעם השלישית את האלבום, במהדורה מחודשת בשווייץ, שהופצה על גבי תקליטור גם כן. מתוך האלבום יצא הסינגל "D'amour ou d'amitié", והסינגל "Mon ami m'a quittée". מידע על האלבום Du soleil au cœur באתר MusicBrainz האלבום Du soleil au cœur באתר Discogs Céline Dion - Du Soleil Au Coeur, Discogs (באנגלית) Céline Dion - Les Chemins De Ma Maison, Discogs (באנגלית) Céline Dion - Les Chemins De Ma Maison, Discogs (באנגלית) Céline Dion - D'amour Ou D'amitié, Discogs (באנגלית) Celine Dion* - Mon Ami M'a Quittee, Discogs (באנגלית) Ian Fletcher, En profil : Céline Dion, Highbury House Communications PLC, 1998
מוריס פרחי

מוריס פרחי (באנגלית: Moris Farhi;‏ 5 ביולי 1935 – 5 במרץ 2019) היה סופר בריטי ממוצא יהודי-טורקי. פרחי נולד למשפחה יהודית ספרדית באנקרה, טורקיה, בשנת 1935. הוא סיים את לימודיו בבית הספר התיכון הפרטי רוברט קולג' באיסטנבול בשנת 1954 והגיע לבריטניה באותה שנה. למד ב אקדמיה המלכותית לאמנות הדרמה, סיים את לימודיו בשנת 1956 והתיישב בלונדון. אחרי קריירה קצרה כשחקן, הוא החל לכתוב. הוא כתב כמה רומנים, בהם ילדי הקשת ומסע דרך השממה. שיריו הופיעו בפרסומים רבים בבריטניה, בארצות הברית ובאירופה ובאנתולוגיה של משוררים יהודים מהמאה העשרים, "קולות בתוך התיבה" (1979). פרחי גם פרסם סיפורים קצרים באנתולוגיות ובמגזינים בבריטניה, בארצות הברית ופולין. כתב תסריטי טלוויזיה רבים. עבודותיו של פרחי תורגמו לערבית, הולנדית, צרפתית, גליציאנית, גרמנית, יוונית, עברית, איטלקית, פולנית, רומנית וטורקית. הוא תרם חלק מהספרייה האישית שלו, המורכבת מ-19,000 ספרים, לאוניברסיטת בואזיצ'י. ילדי הקשת בענן, תרגום מאנגלית בועז וייס, ספריית מעריב, הד ארצי הוצאה לאור, 2001. טורקי צעיר, תרגום מאנגלית יפתח הלרמן-כרמל, הוצאת כרמל, 2010. סמי מיכאל מראיין את מוריס פרחי, אני עדיין סופר בטורקית, ואני מניח שכך יהיה תמיד, באתר הארץ, 11 במאי 2001 מוריס פרחי (1935-), דף שער בספרייה הלאומית מוריס פרחי, במסד הנתונים הקולנועיים IMDb (באנגלית) מוריס פרחי, באתר MusicBrainz (באנגלית) אהוד בן עזר, הצוענים, אידיאליזציה, באתר הארץ, 11 במאי 2001 בני ציפר, יומן ! רומאן שמח, באתר הארץ, 19 במרץ 2010 צבי בראל, הספרים המומלצים לשבוע הספר - הטורקים הצעירים, באתר הארץ, 2 ביוני 2010 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Chants et contes de Noël

Chants et contes de Noël (באנגלית: Christmas Songs and Tales, ובעברית: שירי וסיפורי חג המולד) הוא אלבום האולפן החמישי של הזמרת הקנדית סלין דיון. האלבום יצא לאור ב-3 בדצמבר 1983, על ידי חברת התקליטים Saisons. האלבום הוא אלבום חג המולד השני של דיון. עם יציאתו נכנס האלבום אל המקום ה-17 במצעד האלבומים של קוויבק. האלבום הופק על ידי רנה אנג'ליל, אדי מרנאיי, רודי פסקל ואן רני. אלבום חג המולד הזה יצא לאחר שנתיים מצאת אלבום חג המולד הראשון של דיון, Céline Dion chante Noël. האלבום מכיל בתוכו שירים וסיפורים. אלבום חג המולד כולל בתוכו ביצועים מחודשים של דיון לשירים מוכרים כדוגמת "Promenade en traîneau" ו-"Joyeux Noël". מידע על האלבום Chants et contes de Noël באתר MusicBrainz האלבום Chants et contes de Noël באתר Discogs רנה אנג'ליל, אדי מרנאיי, רודי פסקל, אן רני Céline Dion - Chants Et Contes De Noël, Discogs (באנגלית) Palmarès reconstitués de la chanson au Québec | BAnQ, www.banq.qc.ca Release group “Céline Dion chante Noël” by Céline Dion - MusicBrainz, musicbrainz.org Ian Fletcher, En profil : Céline Dion, Highbury House Communications PLC, 1998
אפריקה ברן

אפריקה ברן (באנגלית: AfrikaBurn) הוא אירוע רשמי של ברנינג מן אזורי המתקיים מדי שנה באפריל-מאי בפארק הלאומי טוואנקה קארו בדרום אפריקה מאז שנת 2007. הוא מתרכז בבניית יצירות אמנות זמניות בסביבה חצי מדברית, שחלקן נשרפות לקראת סוף האירוע. רבים מהנוכחים לובשים תלבושות משוכללות וססגוניות ויוצרים "כלי רכב מוטנטים" אומנותיים. פסטיבל אפריקה ברן הוקם בשנת 2007 על ידי פול יורגנסן כחברה ללא מטרות רווח, מתוך כוונה שהיא תשמש כלי ליצירה ותיאום של אירוע ברנינג מן אזורי עצמאי של דרום אפריקה. פול יורגנסן השתתף בכמה פסטיבלים של ברנינג מן והתחבר עם לארי הארווי ומשפחת ברנר, הוא נסע לדרום אפריקה לראות את הוריו ובמטרה ליצור במה אמנותית כדי לאחד ולהפגיש את הדרום אפריקאים במקום אחד ללא פוליטיקה. חברו מבית הספר רוברט וויינק הייתה הבחירה הטבעית עבורו לשיתוף פעולה, עם רקע עשיר באמנות וגלריות. רוברט וויינק התקשר גם עם ליאן ויסר, והבין שהידע המשמעותי שלה בסצנת האמנות המקומית וניסיונה ביחסי ציבור ומעצבת מסיבות יתרום לקידום הפרויקט. לקח כמעט שנתיים של טווייה ופיתוח מאחורי הקלעים על ידי השלושה הללו, לפני שהאירוע הראשון התרחש. החברים המייסדים של החברה היו פול יורגנסן, רוברט וויינק וליאן ויסר, מייק סאס-רולפס יחד עם ריצ'רד בושר ומוניק שייס. האירוע מתקיים מאז 2007, כאשר כל האירועים עד כה נערכו בחווה פרטית בשם סטונהנג'(Stonehenge), הסמוכה לפארק הלאומי טוואנקה קארו (Tankwa Karoo). החווה מאוד מבודדת מכיוון שהיא ממוקמת באמצע הדרך לאורך כביש R355 במחוז הכף הצפוני של דרום אפריקה. האירוע נקרא במקור Afrika Burns, אולם בגלל החשש כי שמו יכול להיות בעל השלכות שליליות אפשריות, הייתה קריאה פומבית להצעות לשם חדש. ב־16 ביולי 2008 הוכרז רשמית השם החדש AfrikaBurn. השם החדש שומר על זהותו של האירוע, אך פוסל פרשנויות שליליות אפשריות על ידי שינוי השם ממשהו שקורה (burns) לאפריקה, למשהו שקורה ('a 'burn) באפריקה. הפסטיבל בנוי בצורה של עיגול ענק עם אלפי אוהלים וההליכה היא בצורת שעון המספרים, על הרחוב הראשי, שנקרא "הפלאיה", יכולים לנסוע רק כלי רכב מחופשים.. בשנת 2010 מועדי האירוע השנתי הועברו למוקדם יותר באותה שנה, מכיוון שמזג האוויר הסתווי מתאים יותר לאירוע, כמו כן אפריקה ברן לא כל כך קרוב לברנינג מן, כדי לאפשר יותר משתתפים מהעולם. האירוע באפריקה כמו הברנינג מן מקפיד על עשרת העקרונות של הפסטיבל כגון: "לא להשאיר עקבות" (Leave No Trace), חופש, ביטוי עצמי, א- מסחריות, הסתמכות עצמית ומאמץ קהילתי והוסיף עוד עיקרון של 'כל אחד מלמד אחד', כדי לעודד שיתוף ידע של הקהילה על מנת להבטיח צמיחה שלה. אסור להשתמש בכסף באתר הקמפינג של האירוע מכיוון ששום דבר לא מוצע למכירה, אם אנשים זקוקים למשהו הם או שהם סוחרים עם משהו אחר או פשוט מבקשים אותו. אין להכניס חיות מחמד לאירוע, עיקרון זה נובע מדאגות לביטחונם של בעלי החיים (רעשים חזקים וסביבה בעייתית), ושל המשתתפים. בנוסף זיקוקים ופנסי אש אינם מותרים. הוא נחשב לאירוע השלישי בגודלו בעולם מבין אירועי הברן הקיימים. מדיה וקבצים בנושא אפריקה ברן בוויקישיתוף אתר האינטרנט הרשמי של אפריקה ברן (באנגלית) History, AfrikaBurn (באנגלית) lonelypeleg, ברנינג מן של אפריקה- אפריקה ברן- לונלי פלג, באתר הרצאה לונלי פלג, ‏2018-05-18 (באנגלית) מתן רוזנשטראוך, אפריקה ברן – בועה אוטופית? - אפריקן, באתר הארץ, 10 במאי 2016 אבי הגיב, אפריקה ברן - חוויות מה"ברנינג מן" של דרום אפריקה, באתר InTripment, ‏2019-04-28
ירון חדד

ירון חדד (נולד ביוני 1959) הוא שחקן וזמר ישראלי. ירון חדד נולד בראשון לציון. הוא שירת בלהקת פיקוד דרום בין היתר עם חנוך רוזן, דורון מזר, אבי דור ועירית ענבי. לאחר השירות הצבאי הצטרף ל"להקת קסם" שהתחרתה בשנת 1982 בקדם אירוויזיון עם השיר "בומרנג", ושנה לאחר מכן התחרתה שוב בקדם אירוויזיון עם השיר "האגדה על בל". בין חברי ההרכב הייתה גם עירית ענבי. הוא גם שיחק במחזמר "ברנשים וחלומות" ובמחזמר "אל תרדי ממני" בבית לסין. בקדם אירוויזיון 1987 שר את השיר "אולי הלילה" והגיע למקום האחרון. הוא שיחק ב"סוויני טוד" בתפקיד טובי (טוביאס) ובמחזמר "עלובי החיים" בתיאטרון הקאמרי, השתתף במופע "הלהקות חוזרות" ושיחק בהצגות ילדים. בקדם אירוויזיון 1992 הופיע עם השיר "זודיאק". השיר הגיע למקום התשיעי בלבד, אך הפך ללהיט. לאחר מכן הוציא ירון חדד את אלבום הבכורה, שהיה אלבומו היחיד ונקרא בשם "זודיאק". בהמשך פרש חדד מעולם הבידור. בין היתר היה בעלים של פלאפליה בראשון לציון. בשנת 2019 התארח בתוכנית הבידור מה נסגר?, שם חידש עם רועי בר נתן את שירו "זודיאק" במסגרת סדרת תוכניות מיוחדות לרגל האירוויזיון בישראל ירון חדד, במסד הנתונים הקולנועיים IMDb (באנגלית) ירון חדד, באתר ספוטיפיי ירון חדד, באתר MusicBrainz (באנגלית) ירון חדד, באתר דיזר ירון חדד, באתר Discogs (באנגלית) לימור סימון, ירון חדד מטגן ושר, באתר mynet‏, 8 בינואר 2009 יעקב בר-און, ‏ירון חדד: "נשברתי אחרי "זודיאק". לא קיבלתי הופעות, היומן היה ריק", באתר מעריב אונליין, 22 באפריל 2019 הלהקות חוזרות - כשהיינו גדולים, בערוץ היוטיוב של כאן מוזיקה, 13 בדצמבר 2011
פיצויים (חוק התכנון והבנייה)

פיצויים על פי חוק התכנון והבנייה נועדו לפצות בעלי מקרקעין שנפגעו וערכם ירד עקב אישור אחת מהתוכניות לפי פרק ג בחוק התכנון והבנייה והם: תוכנית מתאר ארצית תוכנית מתאר מחוזית תוכנית מתאר מקומית תוכנית מפורטת תוכנית לשימור אתרים תוכנית לתשתיות לאומיות שתוכננה על ידי ועדה לתשתיות לאומיות תוכנית דרך יוצא דופן שאינו כלול בפרק ג בחוק התכנון והבנייה שניתן לתבוע בגינו פיצויים הוא חוק משק הגז הטבעי הקפאת זכויות בנייה לא ניתן לתבוע פיצויים במקרים שלא נחשבים לתוכנית לפי פרק ג בחוק התכנון והבנייה, להלן: שימוש חורג הקלה תוכנית עיצוב אדריכלי על פי חוק, זכות הקניין קובעת שאין פוגעים בקינינו של אדם אם בצד הפגיעה לא עומד פיצוי. לדוגמה הפחתת אחוזי הבנייה, שינוי יעוד של קרקע בתוכנית בניין עיר משטח למגורים לשטח ציבורי. לדוגמה פגיעה בקרקע שסמוכה לקרקע של בעליו על ידי כך שנבנה בניין שמסתיר את הנוף או את השמש. מי שזכאי לפיצויים על פי חוק התכנון והבנייה הוא אך ורק בעל מקרקעין או מקרקעין סמוכים (גובלים, חייב להיות גבול משותף) שנפגעו בעקבות אישור תוכנית. הסיבה שתביעת הפיצויים מוגבלת רק במקרה של פגיעה שגורמת לירידת ערך רק באותה הקרקע או קרקע גובלת היא על מנת לא ליצור "הקפאה תכנונית", ובכך להסיר את החשש של יזמים ושל הועדה המקומית לתכנון ובנייה שעלולים לעמוד בפני תביעות משפטיות רבות, למרות שתוכניות רבות פוגעות בערך הקרקע לא ניתן לתבוע בגין כל ירידת ערך. לדוגמה בניין רב קומות שהוקם מול הבניין של בעל דירה בקרקע מסוימת והבניין רב הקומות מסתיר לו את הנוף לים הרי שנגרמה כאן ירידת ערך משמעותית אך אם הקרקע היא לא קרקע גובלת לא ניתן לתבוע פיצויים בגין ירידת הערך של אותה קרקע. למעשה נוצר מעין איזון מסוים כאשר בעל קרקע או בעל קרקע סמוכה או (גובלת) נדרש לשלם היטל השבחה בקרקע שמושבחת על ידי תוכנית, הרי שהוא רשאי לתבוע פיצויים בגין ירידת ערך של הקרקע שלו. ע"פ תקדימים- ניתן לתבוע פיצויים מהרשות המקומית גם במידה ונמסר לקונים של קרקע מסוימת מידע תכנוני מוטעה, והם פעלו על פיו בשיקולי הקנייה. אם מסתבר כי לא ניתן לבנות על הקרקע את אחוזי הבניה המופיעים ב"דף המידע" אותו הנפיקה הוועדה או הרשות המקומית, פתוחה הדרך בפני היזם לתבוע פיצוי בהתאם. ערך מורחב – התישנות על פי חוק התכנון והבנייה סעיף 197ב קובע שהתביעה לפיצויים תוגש לועדה המקומית לתכנון ובנייה תוך שלוש שנים מיום אישור התוכנית (תוכנית לפי פרק ג לחוק התכנון והבנייה). חוק התכנון והבנייה קובע בסעיף 200 לחוק שלא ניתן לתבוע פיצויים בעקבות אחת מהפגיעות המפורטות בסעיף (למעשה מפורט שם כמעט הכל), בית המשפט הסתייג מסעיף זה והגביל אותו בכך שקבע שהפגיעות בסעיף 200 צריכות להיות מצטברות, והפגיעה צריכה להיות סבירה עד 10% מערך המקרקעין תלוי בשיקול הדעת של השופט בבית המשפט. הערה-הסבירות לקבלת פיצויים ללא פנייה לבית המשפט היא נמוכה מאוד. הגשת התביעה לועדה המקומית לתכנון ובנייה. במידה והוועדה לא מקבלת את התביעה ניתן להגיש תביעה לוועדת ערר שיכולה למנות שמאי מקרקעין מטעמה שיקבע את גובה הפיצוי אם בכלל. אם עדיין יש חוסר הסכמה בין הצדדים ניתן למנות שמאי מכריע כאשר החלטתו היא סופית וניתן לערער על החלטתו רק בבית המשפט. הפקעה אריק מירובסקי, האנטנות מקרינות על מחירי הדירות, בארכיון אתר TheMarker, ‏17 ביוני 2005 תומר ריטרסקי, העירייה תשלם, באתר אדריכלות ובנייה בישראל הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
מפרץ בוקה

מפרץ בוקה (באנגלית: Bouquet Bay) הוא מפרץ שרוחבו 11 קילומטרים, הממוקם בין האי לייז', לבין צפון האי בראבנט בארכיפלג פאלמר שבאנטארקטיקה. המפרץ התגלה על ידי המשלחת הצרפתית השלישית לאנטארקטיקה (בין השנים 1903–1905) בראשות ז'אן-באטיסט שארקו. שארקו קרא לאי עם שמו של ז'אן בוקה דל לה גרי (Jean Bouquet de la Grye), מהנדס הידרוגרפי צרפתי וחבר בוועדה שפרסמה את התוצאות המדעיות של המשלחת. מפרץ בוקה באתר הסקר הגאולוגי של ארצות הברית מפרץ בוקה באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרץ, וציון מקום האתרים שסביבו באתר copernix מידע גאוגרפי והיסטורי
יחסי אוסטריה–קזחסטן

יחסי אוסטריה–קזחסטן הם היחסים הדיפלומטיים הרשמיים שבין רפובליקת אוסטריה לבין רפובליקת קזחסטן. היחסים הדיפלומטיים הרשמיים המתקיימים בין רפובליקת אוסטריה לרפובליקת קזחסטן הם יחסים דיפלומטיים מלאים. אוסטריה הכירה בעצמאותה של קזחסטן מברית המועצות ב-18 בינואר 1992, כשלושה חודשים לאחר שזכתה בה. החל מההכרה האוסטרית בעצמאות עד חודש לאחר מכן התקיימו מגעים בין נציגי שתי המדינות שבסופם, ב-19 בפברואר, כוננו היחסים הדיפלומטיים הרשמיים שבין שתי המדינות. שתי המדינות הקימו ועדה קבועה אוסטרית-קזחית הממונה על היחסים הדיפלומטיים בין שתי המדינות ואחראית לשיתוף הפעולה שלהן בנושאים: כלכלה, חקלאות, אקולוגיה, תעשייה, טכנולוגיה וסחר. הוועדה נוהגת לקיים ועידות שונות בשתי המדינות ולקיים בהן דיונים רבים בנושאים שונים. בין שתי המדינות גם שיתוף פעולה תרבותי כאשר אוסטריה וקזחסטן מקיימות פרויקטים תרבותיים שונים במדינה השנייה. היינץ פישר, נשיא אוסטריה (2010) נורסולטן נזרבייב, נשיא קזחסטן (1993, 2000, 2004, 2012) קזחסטן מיוצגת באוסטריה בדרג השגרירות באמצעות שגרירות רשמית שהיא מחזיקה בווינה, בירת המדינה. קזחסטן מיוצגת באוסטריה גם בדרג הקונסולרי באמצעות חמש קונסוליות שהיא מחזיקה בערים: אינסברוק, גראץ, לינץ, ברגנץ וזלצבורג. אוסטריה מיוצגת בקזחסטן בדרג השגרירות באמצעות שגרירות רשמית שהיא מחזיקה בנור-סולטן, בירת המדינה. אוסטריה מיוצגת בקזחסטן גם בדרג הקונסולרי באמצעות קונסוליה רשמית שהיא מחזיקה בעיר אלמטי. מדיה וקבצים בנושא יחסי אוסטריה–קזחסטן בוויקישיתוף KAZAKHSTAN-AUSTRIA RELATIONS, אתר משרד החוץ של קזחסטן EMBASSY OF KAZAKHSTAN IN VIENNA, AUSTRIA CONSULATE OF KAZAKHSTAN IN INNSBRUCK, AUSTRIA CONSULATE OF KAZAKHSTAN IN GRAZ, AUSTRIA CONSULATE OF KAZAKHSTAN IN LINZ, AUSTRIA CONSULATE OF KAZAKHSTAN IN BREGENZ, AUSTRIA CONSULATE OF KAZAKHSTAN IN SALZBURG, AUSTRIA EMBASSY OF AUSTRIA IN NUR-SULTAN, KAZAKHSTAN CONSULATE OF AUSTRIA IN ALMATY, KAZAKHSTAN
לאיוש באלינט (מבקר אמנות)

הונגריה זהו שם הונגרי; שם המשפחה הוא באלינט. לאיוש באלינט (במקור בלייר, בהונגרית: Bálint Lajos; אויפשט, 26 בספטמבר 1886 – בודפשט, 5 במרץ 1974) היה מבקר אמנות הונגרי-יהודי, מחזאי, סופר, מתרגם ספרותי, יחצן; אחד ממייסדי ומזכירי אגודת תאליה, מזכיר התיאטרון הלאומי של בודפשט ממארגני והמנהל האמנותי של אומיקה - ההתאחדות הלאומית היהודית-הונגרית לחינוך, מזכ"ל איגוד הסופרים ההונגרי; מזכ"ל ראשי של איגוד המחזאים, סמנכ"ל המשרד לזכויות היוצרים. באלינט נולד במשפחה יהודית באויפשט (כיום שכונה צפונית של בודפשט) לפילפ בלייר (1901-1862) ולהרמינה רייטר. סביו וסבתו מצד אביו היו ז'יגמונד בלייר ורוזה זינגר. הוא למד באוניברסיטאות בודפשט וברלין. הוא היה ממקימי אגודת תאליה שהחלה לפעול בשנת 1904 והיה מזכיר האגודה עד 1906. במקביל כתב מאמרים לכתב העת "שבוע". משנת 1910 היה מבקר התיאטרון של היומון מדיאר הירלאפ (Magyar Hírlap בתרגום מהונגרית: 'חדשות הונגריות'), וביקורותיו פורסמו במדור האמנות בעיתון עד שנת 1915. בשנת 1915 התחיל את עבודתו בתיאטרון הלאומי בבודפשט, שם היה מזכיר התיאטרון והמחזאי (דרמטורג) שלו. במקביל, הפך למנהל הספרותי של ההוצאה לאור גניאוס. בתקופת הרפובליקה הסובייטית ההונגרית בשנת 1919 היה מנהל חברת תיאטרון קולקטיבי. ב- 26 במאי 1926 נשא לאישה את אילונה, בתם של אדולף קאופמן ורוזה רוזנפלד, (1957-1893). בשנת 1935 פוטר מהתיאטרון הלאומי, ואחריו הועסק שאנדור הבשי גם כמחזאי של התיאטרון. הוא היה ממקימי הפעילות האומנותית של אומיקה - ההתאחדות הלאומית היהודית-הונגרית לחינוך, אותה אגודה שהעסיקה אמנים יהודיים שנדחקו לשוליים ונאסר עליהם להופיע בתיאטראות הונגריה בשל הרקע היהודי שלהם ויכלו להופיע עד 1944 רק בפני קהל יהודי בתיאטרון גולדמארק. בין 1947-1945 היה המזכיר המנהל של התאחדות הסופרים ההונגרית, ומשנת 1953 עד פרישתו היה סגן מנהל המשרד לזכויות היוצרים. כמה מהדרמות שלו הועלו על הבמה. כתביו על עולם האמנים זכו להצלחה אדירה. מריה בשקירצ'ב (התיאטרון הלאומי, 1936) צ'ינום פאלקו (ספר לימוד למוזיקה של פרנץ פרקש, בית האופרה, 1951). רקדנים ואמנים (עמ' 1913) הכניסה לאמנים (עמ' 1964) גלריה לופט (1967) הגיבור האמיתי של אובודה (רומן. מוזיקת תיאטרון קולנוע נובמבר-דצמבר 1967) מחיאות כפיים סוערות (בודפשט, 1969) מכחון ואזמל (בודפשט, 1973) הכל רק תיאטרון ( 1975) הוא תרגם וערך למעלה ממאה יצירות פרוזה ופרוזה. אשתו, זמרת האופרה אני שפיגל, הקימה "טבעת זיכרון" למזכירי תיאטרון ומחזאים, שנמסרה לראשונה בשנת 1977 לרגל יום הולדתו של לאיוס באלינט. אימרה דמטר: שיחת יום הולדת עם לאיוש באלינט בן ה-78. מוזיקת תיאטרון קולנוע, 6 באוקטובר 1964 פטר מולנאר גאל: מדוע אני אוהב את לאיוש באלינט? בתוך: חיים וספרות, 25 בספטמבר 1971. אנדראש לוקאץ': שני עשורים בשירות התיאטרון. שיחה עם לאגוס בליינט, בן 85 בשנת: מגיאר הירלאפ, 25 בספטמבר 1971 גאבור אנטל: ביקור אצל לאיוש באלינט, בן ה-85. בכתב העת: האומה ההונגרית 3 ביולי 1971 פרידה מלאיוש באלינט. בכתב העת: חיים וספרות, 9 במרץ 1974. לאיוש באלינט - לקסיקון ביוגרפי הונגרי לקסיקון יהודי הונגרי . אד. פיטר אוגווארי. בודפשט: לקסיקון יהודי הונגרי. האתר הרשמי של אומיקה (בהונגרית) מדיה וקבצים בנושא לאיוש באלינט בוויקישיתוף
Chromebit

Chromebit הוא דונגל שמריץ את מערכת ההפעלה של גוגל Chrome OS. כאשר מחובר הדונגל באמצעות חיבור HDMI, הוא משוקף על המסך מחשב אישי. כמו כן הוא מאפשר הוספת עכבר ומקלדת בחיבור אלחוטי מסוג Wi-Fi או Bluetooth. המוצר הושק בסוף מרץ 2015 והחל להישלח לצרכנים בנובמבר אותה שנה. Chromebit מריץ באמצעות חיבור HDMI את מערכת ההפעלה הקניינית Chrome OS על כל צג מכשיר שאליו הוא מחובר. מערכת ההפעלה הזו תומכת לרוב ביישומים מסוג אחד, דפדפנים, תוך הסתמכות רבה על חיבור לאינטרנט לצורך אחסון נתונים. ל-Chromebit דמיון שטחי ל-Chromecast, אך בעוד ה-Chromecast מיועד להציג תמונות על טלוויזיות או מסך גדול אחר, ה-Chromebit משמש כמחשב אישי. המכשיר מתחרה בעיקר נגד הIntel Compute Stick, שמציע חיבור למערכת ההפעלה Windows 8.1 ואובונטו. במפרט, דומה ה-Chromebit למחשבי הכרומבוק. הוא כולל Wi Fi בתקן 802.11, Bluetooth 4.0 ואף יציאת USB 2.0 בקצה אחד. Chromebook מחשוב ענן מדיה וקבצים בנושא Chromebit בוויקישיתוף צחי הופמן, ‏הכירו את הכרומביט של גוגל: מחשב זעיר לחיבור לטלוויזיה, באתר גלובס, 1 באפריל 2015 Chrome OS is here to stay, The Keyword, Hiroshi Lockheimer, 2 Nov 2015 Google's Chromebit Turns Any TV Into a Chrome PC for Under $100, GIZMODO, Sean Hollister, 31/03/2015 Google Chromebit packs an entire Chrome OS computer into an HDMI stick, androidcentral, Derek Kessler, 31 mar 2015] https://mashable.com/2015/03/31/chromebook-chromebit/ Google debuts the Chromebit, a Chromebook dongle for under $100], Mashable
מלחמת העולמות (סדרת טלוויזיה בריטית, 2019)

מלחמת העולמות (באנגלית: The War of the Worlds) היא מיני-סדרה דרמה בריטית בת שלושה פרקים שהופקה על ידי חברת Mammoth Screen עבור רשת BBC, בהפקה משותפת עם Creasun Media ו-Red Square. הסדרה היא עיבוד לרומן של וולס בעל אותו השם והיא העיבוד הטלוויזיוני הבריטי הראשון לרומן זה. "מלחמת העולמות" שודרה לראשונה ב-13 באוקטובר 2019 ברשת TVNZ 1 בניו זילנד והיא שודרה בערוצי BBC החל מ-17 בנובמבר 2019. הסדרה מתרחשת באנגליה האדוארדית ועוקבת אחר ג'ורג' (רייף ספאל) ובת זוגו איימי (אלינור טומלינסון) כשהם מנסים להתריס נגד החברה ולהתחיל חיים משותפים, אל מול האימה המתהפכת של פלישה חייזרית, תוך שהם נלחמים על חייהם נגד אויב שהוא מעבר להבנתם. אלינור טומלינסון בתפקיד איימי רייף ספול בתפקיד ג'ורג' רופרט גרייבס בתפקיד פרדריק רוברט קרלייל בתפקיד אוגליבי "מלחמת העולמות" הופקה, כאמור על ידי חברת Mammoth Screen עבור ה-BBC, בהפקה משותפת עם Creasun Media ובשיתוף עם חברת Red Square. את הסדרה מביים קרייג ויוירוס, בהפקתו של בטסן מוריס אוונס עם דמיאן טימר כמפיק בפועל לצד פרת'י מווהאלי, פיטר הרנס וקרייג וייווירוס מחברת Mammoth Screen‏, טומי בולפין מ- BBC, מינגלו מא מחברת Creasun Media וג'יימי בראון מ-Red Square . הצילומים החלו בליברפול באפריל 2018. אתרי הצילום כללו גם את אולם סנט ג'ורג', מישור ליברפול שהפך לאנגליה האדוארדית, אלדון גרוב, ווקסהול, ליברפול שם שימש מבנה נטוש עבור מיקום בלונדון, רחוב סר תומאס, רחוב דייל, איינסדייל וודס, יער דלמיר וכפר בודוורת' הגדולה במחוז צ'שייר. הסדרה תשודר בשלושה פרקים. חברת Mammoth Screen הודיעה כי הסדרה צפויה לצאת בסוף 2019 והיא תשודר לראשונה ב-13 באוקטובר 2019 בערוץ TVNZ 1 בניו זילנד. אולפני ITV Global Entertainment אחראים על ההפצה הבינלאומית של הסדרה. הסדרה נמכרה למדינות אירופה הגדולות ולמדינות אפריקה. אתר האינטרנט הרשמי של מלחמת העולמות (באנגלית) "מלחמת העולמות", במסד הנתונים הקולנועיים IMDb (באנגלית) "מלחמת העולמות", באתר Rotten Tomatoes (באנגלית) "מלחמת העולמות", במסד הנתונים הקולנועיים KinoPoisk (ברוסית) "Filming begins on BBC One drama The War of the Worlds". BBC. 6 באפריל 2018. נבדק ב-6 ביולי 2018. {{cite web}}: (עזרה) Goodfellow, Melanie (15 באוקטובר 2018). "ITV Studios racks up pre-sales on 'The War Of The Worlds' drama". Screen Daily. נבדק ב-28 באוקטובר 2018. {{cite news}}: (עזרה) Perez, Lexy (29 בספטמבר 2019). "BBC Unveils First Look at 'War of the Worlds' Adaptation in Debut Trailer". The Hollywood Reporter. נבדק ב-30 בספטמבר 2019. {{cite news}}: (עזרה) "Liverpool Echo". Liverpool Echo. נבדק ב-3 במאי 2018. {{cite web}}: (עזרה) Kiefer, Halle. "BBC's War of the Worlds Trailer: Tell King Edward VII to Get His Mech Suit On. The Aliens Are Here". נבדק ב-30 בספטמבר 2019. {{cite news}}: (עזרה) "The War of the Worlds". TVNZ. 2 באוקטובר 2019. נבדק ב-3 באוקטובר 2019. {{cite web}}: (עזרה)
הירש גודמן

הירש גודמן (באנגלית: Hirsch Goodman) הוא עיתונאי ומזרחן ישראלי. משמש כעמית מחקר בכיר במכון למחקרי ביטחון לאומי ומרכז יפה למחקרים אסטרטגיים באוניברסיטת תל אביב, שם הוא מנהל את תוכנית ברונפמן באסטרטגיית מידע. גודמן נולד בדרום אפריקה ב-1946 ועלה לישראל ב-1965. משנת 1975 ועד 1986 היה הכתב לענייני צבא וביטחון של הג'רוזלם פוסט, במקביל היה עורך תורם ל-U.S. News & World Report, כתב מיוחד של הניו ריפבליק ושל הסאנדיי טיימס הלונדוני בירושלים. היה חבר הנהלת אגודת העיתונאים ירושלים. משנת 1986 ועד 1989 שימש כעמית מחקר במכון וושינגטון למדיניות המזרח התיכון. בשנת 1990, הקים את כתב העת הדו-שבועי ג'רוזלם ריפורט ושימש כעורך ראשי משותף של המגזין במשך שמונה שנים. לאחר שהקו המדיני של הג'רוזלם פוסט הפך מזוהה עם הימין השמרני, בעקבות רכישת העיתון בידי קבוצת "הולינג'ר" של איל העיתונות קונרד בלק, גודמן שכנעה קבוצה של עיתונאים בעיתון להצטרף אליו. בשנת 1998 רכשה "הולינג'ר" גם את הג'רוזלם ריפורט שנקלעה לקשיים כספיים והוא פרש מהעיתון. משנת 2000 שימש כעמית מחקר בכיר במרכז יפה למחקרים אסטרטגיים באוניברסיטת תל אביב. גודמן גר בירושלים עם אשתו וארבעת ילדיו. הירש גודמן, השוחט שחט, תת האלוף שיקר, משרד הביטחון לא חקר - הטבח הלבנוני הראשון של ממשלת האחדות, כותרת ראשית, 3 באוקטובר 1984 הירש גודמן, עבדת עלינו בעיניים, מר שרון, כותרת ראשית, 30 בינואר 1985 הירש גודמן, למח רק לוב?, מעריב, 4 בינואר 1989 הירש גודמן, "עופרת יצוקה" והדיפלומטיה הישראלית, באתר News1 מחלקה ראשונה, 10 בפברואר 2009 הירש גודמן, מקור הכישלון: הדיפלומטיה הציבורית וקהילת המודיעין, באתר News1 מחלקה ראשונה, 14 ביוני 2010 הירש גודמן, דף שער בספרייה הלאומית הדס מנור, עיתון לאנשים חושבים, מעריב, 16 באוקטובר 1990 גבי ברון - יו"ר עתונאי ירושלים, דבר, 10 בינואר 1983 חמי שלו, 18 שנה לפני ישראל היום: זה היה העיתון הראשון של נתניהו, באתר הארץ, 2 במרץ 2018 מעריב, ‏ג'רוזלם פוסט רכש %49 מג'רוזלם ריפורט, באתר גלובס, 18 באפריל 1998 מאת אמנון ברזילי, המלחמה האמיתית על הסיפור, באתר הארץ, 15 במאי 2003 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.